Diari Oficial de la Generalitat Valenciana


Sumari del DOGV 4664, del 07-01-2004 (2004/34)

Informació pública i convocatòria per a l'alçament d'actes prèvies a l'ocupació dels béns i drets afectats per les obres dels projectes "Tram 8 subtram 2: embassament d'Ulldecona a inici aqüeducte del riu Cèrvol. Terme municipal de Vinaròs (Castelló)" i "Tram 31: túnel de la Font de la Figuera. Termes municipals de Moixent, la Font de la Figuera i Villena (València i Alacant)" del projecte de les transferències autoritzades per l'article 13 de la Llei 10/2001, de 5 de juliol (PHN).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4664

Data del DOGV
:   07-01-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/34


Organisme emissor
:   Ministeri de Medi Ambient

Tipus de document
:   Anunci

Informació pública i convocatòria per a l'alçament d'actes prèvies a l'ocupació dels béns i drets afectats per les obres dels projectes «Tram 8 subtram 2: embassament d'Ulldecona a inici aqüeducte del riu Cèrvol. Terme municipal de Vinaròs (Castelló)» i «Tram 31: túnel de la Font de la Figuera. Termes municipals de Moixent, la Font de la Figuera i Villena (València i Alacant)» del projecte de les transferències autoritzades per l'article 13 de la Llei 10/2001, de 5 de juliol (PHN). [2004/34]
  
Anunci de la Direcció General d'Obres Hidràuliques i Qualitat de les Aigües per la qual s'obri informació pública i es convoca per a l'alçament d'actes prèvies a l'ocupació dels béns i drets afectats per les obres dels projectes: «Tram 8 subtram 2: embassament d'Ulldecona a inici aqüeducte del riu Cèrvol. Terme municipal de Vinaròs (Castelló)» i «Tram 31: túnel de la Font de la Figuera. Termes municipals de Moixent, La Font de la Figuera i Villena (València i Alacant)» del projecte de les transferències autoritzades per l'article 13 de la Llei 10/2001, de 5 de juliol (PHN).
  
Per acord del Consell de Ministres de 7 de desembre del 2001, s'autoritza la creació de la Sociedad Estatal Infraestructuras del Trasvase, SA (Trasagua), a l'empara del que preveu l'article 132.1 del text refós de la Llei d'Aigües (Real Decret Legislatiu 1/2001, de 20 de juliol).
  
L'objecte social de la societat estatal és la contractació, la construcció i l'explotació de tota classe d'obres necessàries per a les transferències de recursos autoritzades en l'article 13 de la Llei 10/2001, de 5 de juliol, del Pla Hidrològic Nacional, així com la gestió dels contractes dels estudis, projectes, construcció i explotació de les obres hidràuliques necessàries i les activitats derivades de les anteriors.
  
El conveni de gestió directa aprovat pel Consell de Ministres en la seua reunió de 7 de desembre del 2001 i subscrit, en data de 20 de maig de 2002, entre el Ministeri de Medi Ambient i la societat estatal Trasagua, regula les condicions de la comanda de gestió per a l'exercici de les activitats enunciades.
  
 Amb data 13 de novembre de 2003, per mitjà de resolució de la Secretaria d'Estat d'Aigües i Costes, s'ha aprovat el projecte de les transferències autoritzades per l'article 13 de la Llei 10/ 2001, de 5 de juliol, del Pla Hidrològic Nacional.
  
Amb data 28 de novembre del 2003, per mitjà de sengles resolucions de la Secretaria d'Estat d'Aigües i Costes, s'han aprovat els projectes de construcció del projecte de les trasnferencias autorizadsas per l'article 13 de la Llei 10/2001, de 5 de juliol, del Pla Hidrològic Nocional, corresponents al «Tram 8 subtram 2: embassament d'Ulldecona a inici aqüeducte del riu Cèrvol. Terme municipal de Vinaròs (Castelló)» i «Tram 31: túnel de la Font de la Figuera. Termes municipals de Moixent, la Font de la Figuera i Villena (València i Alacant)».
  
En aplicació de l'article 125 de la Llei 62/2003, de 30 de desembre, de Mesures Fiscals, Administratives i de l'Orde Social (BOE núm. 313, de 31 de desembre de 2003), segons la qual es declara d'urgència l'ocupació dels béns afectats per l'expropiació a què done lloc la construcció de les obres esmentades, per tant, la tramitació dels corresponents expedients expropiadors s'ha d'ajustar al procediment d'urgència previst en l'article 52 de la Llei d'Expropiació Forçosa vigent, de 16 de desembre de 1954, i concordants del seu Reglament de 26 d'abril de 1957.
  
En conseqüència, esta Direcció General d'Obres Hidràuliques i Qualitat de les Aigües, en exercici de les facultats en matèria d'expropiació forçosa que li conferix l'apartat vuité punt segon de l'Orde de 6 de febrer del 2001, del Ministeri de Medi Ambient, i de conformitat amb el que establix l'article 52 de la Llei d'Expropiació Forçosa de 16 de desembre de 1954, que regula el procediment d'urgència esmentat, ha resolt convocar per a l'alçament de les actes prèvies a l'ocupació els propietaris i titulars de béns i drets afectats, en les dependències dels ajuntaments respectius en les hores i dies indicats en la relació adjunta, sense perjuí de traslladar-se al terreny si s'estima necessari. I, si procedix, per alçar les actes d'ocupació definitiva.
  
Als actes hauran de comparéixer tots els titulars dels béns i drets afectats, ells mateixos o representats per persona proveïda amb poder suficient, exhibint els documents acreditatius tant de la seua personalitat (DNI/NIF), com de la titularitat dels terrenys i l'últim rebut de l'Impost de Béns Immobles, i els compareixents que ho desitgen podran fer-se acompanyar, a càrrec seu, de pèrits i notari, advertint-se que, en cas d'incompareixença, s'entendran les diligències amb el ministeri fiscal segons que preveu l'article 5 de la Llei d'Expropiació Forçosa.
  
L'orde d'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats estarà en el tauler d'edictes dels ajuntaments indicats.
  
És de significar que esta publicació es realitza, igualment, als efectes d'informació pública durant un termini de quinze (15) dies hàbils, comptats des de la data de publicació en el Boletín Oficial del Estado, Diari Oficial de la Generalitat Valenciana i el diari Las Provincias, en la forma disposada en els articles 17.2, 18 i 19.2 de la Llei d'Expropiació Forçosa, perquè els propietaris que figuren en la relació adjunta i totes les altres persones o entitats que es consideren afectades per les obres puguen formular per escrit davant d'esta Direcció General d'Obres Hidràuliques i Qualitat de les Aigües del Ministeri de Medi Ambient, plaça de San Juan de la Cruz, s/n, 28962 Madrid, les al·legacions que consideren oportunes, d'acord amb el que preveu l'article 56.2 del Reglament d'Expropiació Forçosa, al·legacions que podran prolongar-se fins al moment de l'alçament d'actes prèvies a l'ocupació, així com consultar els plans parcel·laris. Esta consulta podrà fer-se igualment en els ajuntaments en els termes municipals dels quals radiquen els béns i drets afectats, i en les oficines d'Infraestructuras del Transvase, SA, (Trasagua), carrer Francisco Silvela, núm. 106, 7ª planta, 28197 Madrid.
  
Esta publicació servirà de notificació per als interessats desconeguts o amb domicili ignorat als efectes previnguts en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en redacció donada per la modificació efectuada per la Llei 4/1999, de 13 de gener.